text: [{"text_idx": "#000001", "text": "EMOSI SOI-Oqo na i talanoa kei dua na gone ni Mataso mai Ra,ka kerea o koya me talanoataki walega na veika e lako curuma mai ena nona tubucake voli mai,ka ni gone oqo se Cauravou oqo e a vuli tiko,ka curu tiko e Bure mai na koronivuli na Ratu Kadavulevu School,ka qai kidacala o koya ena dua na siga sa lako yani na nona Tukai me laki vakaraitaka vua ni rau sa veibiu oirau na nona i tubutubu,ka sa kerei koya talega o nona Tukai me sa kua ni qai vuli me vaka ni rau sa qase me sa laki qaravi rau tuga e vale."}, {"text_idx": "#000002", "text": "Sa dua naka na mosi ni yaloi cauravou oqo,ka mani kerea vei Tukana ni o koya e via tomana tikoga nona Vuli,ka vakaraitaka vua na nona Tukai me sana laki vakacavara ga na nona vuli ena dua na Koronivuli,ka voleka ga veiratou,me rawa ni ratou tiko vata tuga."}, {"text_idx": "#000003", "text": "E sa bau dua naka na mosi ni yalo dau tarai koya na Cauravou voli oqo,ka ni sa vakila o koya ni sa luveniyali,ka qai dau vunitaka lo voli me rawa nira kua ni kila oira na wekana na mosi kei na dredre ni bula e lako curuma."}, {"text_idx": "#000004", "text": "Tubu cake tiko na Cauravou oqo mani donumaki koya sara na madigi me gole ki vavalagi,ka laki tomana tale na nona bula mai kea,ka qai kerea walega o koya me buli na sere oqo ena nona via vakayaloqaqataki ira na gone ka kavoro tu na nodra vuvale mera kua vakadua ni dau yalo lailai baleta ni kalou levu oqo e dau veilaveti."}]